Ο **Μάρκος Δήμος** γεννήθηκε στο Ντίσελντορφ της Γερμανίας στις 12 Αυγούστου του 1972 και είναι Έλληνας βετεράνος ποδοσφαιριστής που αγωνιζόταν ως μέσος και νυν προπονητής ποδοσφαίρου. Ως ποδοσφαιριστής αγωνίστηκε σε όλες τις εθνικές κατηγορίες του Ελληνικού ποδοσφαίρου.

Βιογραφικό
----------

Ξεκίνησε το ποδόσφαιρο από τις ακαδημίες του Ακράτητου Άνω Λιοσίων και το 1992 προωθήθηκε στην ανδρική ομάδα ξεκινώντας την καριέρα του και κάνοντας ντεμπούτο στο πρωτάθλημα της Δ' Εθνικής, αγωνιζόμενος ως αρχηγός της ομάδας. Το 1994 τον απέκτησε η Προοδευτική με τη φανέλα της οποίας έκανε ντεμπούτο στα πρωταθλήματα της Α' Εθνικής και Β' Εθνικής κατηγορίας και αγωνίστηκε μια πενταετία καταγράφοντας συνολικά 119 συμμετοχές και 10 τέρματα πρωταθλημάτων. Το 1999 επέστρεψε στον Ακράτητο, γνωρίζοντας την άνοδο σε Β' Εθνική και Α' Εθνική κατηγορία και σημειώνοντας συνολικά 61 συμμετοχές και 11 τέρματα. Τον Ιανουάριο του 2002 και μεσούσης της περιόδου 2001-2002 αποκτήθηκε από τη Χαλκηδόνα, με τη φανέλα της οποίας καθιερώθηκε αποτελώντας ένα εκ των βασικότερων στελεχών της και συνέβαλλε άμεσα στην άνοδο της ομάδας στην Α' Εθνική το 2003. Το 2005 μετακόμισε στον Ατρόμητο Αθηνών, όπου με 28 συμμετοχές πρωταθλήματος συνέβαλλε στην παρθενική έξοδο του συλλόγου στο Κύπελλο ΟΥΕΦΑ 2006-2007. Το 2006 αποκτήθηκε από τον Θρασύβουλο Φυλής, με τη φανέλα του οποίου αγωνίστηκε μέχρι και τον Δεκέμβριο του 2008, όποτε και αποδεσμεύτηκε. Τον Ιανουάριο του 2009 και μεσούσης της περιόδου 2008-2009, αποκτήθηκε από τον Εθνικό Πειραιώς, με τη φανέλα του οποίου αγωνίστηκε ενάμιση χρόνο και έκλεισε την καριέρα του το καλοκαίρι του 2010.

Με το τέλος της ποδοσφαιρικής του καριέρας παρέμεινε στον Εθνικό, ξεκινώντας την προπονητική του σταδιοδρομία αρχικά σαν βοηθός προπονητή. Κατόπιν εργάστηκε ως προπονητής στην κ-20 του Ατρομήτου Αθηνών, στην κ-17 της ΑΕΚ, και ως βοηθός προπονητή στην Εθνική Ελλάδας παίδων (κ-17). Επίσης έχει εργαστεί ως άμεσος συνεργάτης του προπονητή Γιώργου Παράσχου στον Απόλλων Σμύρνης. Ως προπονητής έχει εργαστεί στους Ιωνικό Νίκαιας, Ηλυσιακό, και Τριγλία Ραφήνας.

Παραπομπές
----------

1. ↑  Ο Μάρκος Δήμος μιλά για το «θαύμα» των Ανω Λιοσίων, συνέντευξη Μάρκου Δήμου 14 Απριλίου 2001 in.gr
2. ↑  εφ. Αθλητική Ηχώ, 2 Ιουλίου 1999
3. ↑  εφ. Αθλητική Ηχώ, 18 Ιανουαρίου 2002
4. ↑  Το πάρε δώσε στη Β’ Εθνική sport-fm.gr
5. ↑  ΘΡΑΣΥΒΟΥΛΟΣ: Τέλος οι Μαρκορά, Δήμος sport-fm.gr
6. ↑  «https://ethnikos.gr». Αρχειοθετήθηκε από το πρωτότυπο στις 19 Φεβρουαρίου 2018. Ανακτήθηκε στις 3 Ιανουαρίου 2019.  Εξωτερικός σύνδεσμος στο `|title=` (βοήθεια)
7. ↑  Ο Μάρκος Δήμου στον Ατρόμητο Κ-20 acadimies.gr[*νεκρός σύνδεσμος*]
8. ↑  «Προπονητής στην ομάδα Νέων του Ατρομήτου ανέλαβε ο Μάρκος Δήμος inewsgr.com». Αρχειοθετήθηκε από το πρωτότυπο στις 22 Ιανουαρίου 2018. Ανακτήθηκε στις 3 Ιανουαρίου 2019.
9. ↑  Στις Ακαδημίες της ΑΕΚ εντάσσεται ο Μάρκος Δήμος που παίρνει πόστο προπονητή enwsi.gr
10. ↑  Επίσημο: Νέος τεχνικός του Απόλλωνα ο Παράσχος sport24.gr
11. ↑  Ο Μάρκος Δήμος νέος τεχνικός ηγέτης του Ιωνικού ionikosfc.gr[*νεκρός σύνδεσμος*]
12. ↑  Ανέλαβε τον Ηλυσιακό ο Δήμος a-sports.gr
13. ↑  Δήμος και επίσημα στην Τριγλία Ραφήνας stoplekto.gr
14. ↑  A.O. Τριγλίας Ραφήνας : Ο Μάρκος Δήμος νέος προπονητής rpn.gr[*νεκρός σύνδεσμος*]

Πηγές
-----

* Προφίλ και καριέρα Μάρκου Δήμου στο transfermarkt.co.uk
* Ποιος είναι ο Μάρκος Δήμος irafina.gr
* Προφίλ Μάρκου Δήμου apsatromitosfc.gr[*νεκρός σύνδεσμος*]

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |